CELEX: 32018D0753
Language: lv
Date: 2018-05-22 00:00:00
Title: Komisijas Lēmums (ES) 2018/753 (2018. gada 22. maijs), ar kuru apstiprina Īrijas dalību Eiropas Parlamenta un Padomes Direktīvā 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai

23.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 126/8
            
         KOMISIJAS LĒMUMS (ES) 2018/753
   (2018. gada 22. maijs),
   ar kuru apstiprina Īrijas dalību Eiropas Parlamenta un Padomes Direktīvā 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai
   EIROPAS KOMISIJA,
   ņemot vērā Protokolu Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 4. pantu,
   ņemot vērā Īrijas paziņojumu, saskaņā ar kuru tā vēlas pieņemt saistības atbilstoši Eiropas Parlamenta un Padomes 2013. gada 26. jūnija Direktīvai 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai (1),
   tā kā:
   
               (1)
            
            
               Direktīva 2013/33/ES tika pieņemta 2013. gada 26. jūnijā. Dalībvalstīs līdz 2015. gada 20. jūlijam bija jāstājas spēkā normatīvajiem un administratīvajiem aktiem, kas vajadzīgi, lai izpildītu direktīvas prasības.
            
         
               (2)
            
            
               Īrija ar 2018. gada 24. janvāra vēstuli paziņoja par savu vēlmi pieņemt saistības atbilstoši Direktīvai 2013/33/ES.
            
         
               (3)
            
            
               2018. gada 20. februārī, 4. aprīlī un 9. aprīlī Īrija nosūtīja Komisijai likumprojektu, ar ko Direktīvu 2013/33/ES transponē valsts tiesību aktos. Likumprojekts līdz galam vēl nav pabeigts.
            
         
               (4)
            
            
               Tā kā Īrijas dalības nosacījumi ir izpildīti, būtu jāapstiprina Īrijas dalība Direktīvā 2013/33/ES saskaņā ar procedūru, kas paredzēta Līguma par Eiropas Savienības darbību 331. panta 1. punktā.
            
         
               (5)
            
            
               Ir vajadzīgi pārejas pasākumi, lai ļautu Īrijai pabeigt procedūru, ar kuru Īrijā stājas spēkā normatīvie un administratīvie akti, kas vajadzīgi, lai izpildītu Direktīvas 2013/33/ES prasības. Tā kā Īrija jau ir krietni pavirzījusies uz priekšu, izstrādājot pasākumu projektus, ar kuriem šo direktīvu transponē valsts tiesību aktos, un gatavojas tos pieņemt, tiek uzskatīts par pamatotu prasīt, lai Īrija pabeigtu šo procedūru ne vēlāk kā 2018. gada 30. jūnijā,
            
         IR PIEŅĒMUSI ŠO LĒMUMU.
   1. pants
   1.   Tiek apstiprināta Īrijas dalība Direktīvā 2013/33/ES.
   2.   Direktīvu 2013/33/ES piemēro Īrijai saskaņā ar šo lēmumu no 2018. gada 24. maija.
   2. pants
   Īrijā stājas spēkā normatīvie un administratīvie akti, kas vajadzīgi, lai vēlākais līdz 2018. gada 30. jūnijam izpildītu Direktīvas 2013/33/ES prasības. Īrija tūlīt dara zināmus Komisijai minēto noteikumu tekstus. Minētajos noteikumos ietver atsauci uz Direktīvu 2013/33/ES vai arī šādu atsauci pievieno to oficiālajai publikācijai. Īrija nosaka, kā izdarāma šāda atsauce.
   3. pants
   Šis lēmums stājas spēkā 2018. gada 24. maijā.
   
      Briselē, 2018. gada 22. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 180, 29.6.2013., 96. lpp.